2 Lilemo tse seng kae tse fetileng, batho ba Afrika Boroa le bona ba ile ba hlokomela hore Lipaki Tsa Jehova li na le mekhoa e metle. Ho na le nako eo ka eona ba boholong ba neng ba sa lumelle bara le barali babo rona ba batšo le ba basoeu ho kopana. Leha ho le joalo, ka la 18 December, 2011 bara le barali babo rona ba fetang 78 000 ba merabe e mengata ba ne ba kopane ketsahalong ea bohlokoa e neng e tšoaretsoe setediamong se seholo ka ho fetisisa toropong ea Johannesburg e Afrika Boroa. E mong oa baokameli ba setediamo o ile a bua tjena ka bara le barali babo rona ba neng ba le teng moo: “Ha ke e-s’o bone batho ba itšoereng hantle hakana! Le apere hantle. Hape, le hloekisitse lebala hantle haholo. Empa ntho e kholo eo ke e boneng ke hore le kopane le le merabe e mengata.”